proxectonos/corpus_dominio_legal_administrativo_tmp huggingface dataset:
23/07/2021 | Administración LocalMunicipal
Santiago de Compostela
Servizo de Contratación
Anuncio de información pública da estrutura de custos Servizo de abastecemento de auga potable e saneamento de augas residuais do termo municipal de Santigo de Compostela (Ciclo Integral da Auga) CON/51/2019

Por acordo de Xunta de Goberno da cidade de Santiago de Compostela de data 14 de xullo de 2021, aprobouse o sometemento a información pública da proposta de estrutura de custos do Servizo de abastecemento de auga potable e saneamento de augas residuais do termo municipal de Santigo de Compostela (Ciclo Integral da Auga). En cumprimento do dito acordo, sométese a información pública a proposta de estrutura de custos do Servizo de abastecemento de auga potable e saneamento de augas residuais do termo municipal de Santigo de Compostela (Ciclo Integral da Auga), de acordo co artigo 9.7 do Real Decreto 55/2017, do 3 de febreiro, polo que se desenvolve a Lei 2/2015, do 30 de marzo, de desindexación da economía española. Dito documento poderá ser examinado no perfil do contratante que o Concello de Santiago de Compostela ten na Plataforma de contratación do sector público na seguinte dirección web: https://contrataciondelestado.es/wps/poc? uri=deeplink%3AperfilContratante&idBp=8imkZCTLdJgQK2TEfXGy%2BA%3D%3D (Documentos - ANUNCIO ESTRUTURA DE CUSTOS SERVIZO CICLO INTEGRAL DA AUGA) durante o prazo de 20 días hábiles contados desde o día seguinte ao da publicación deste anuncio no Boletín Oficial da Provincia da Coruña. Dentro do mesmo prazo as persoas ou entidades que tivesen interese poderán formular por escrito as alegacións que estimen oportunas que serán presentadas na forma que establece o artigo 16.4 da Lei 39/2015, de 1 de outubro, do procedemento administrativo común das administracións públicas, podendo facelo no Rexistro Xeral do Concello. Santiago de Compostela, 19 de xullo de 2020. O Alcalde (P. D. Decreto Alcaldía 17-06-2019) Asdo: Gumersindo Guinarte Cabada Segundo tenente de alcalde
23/07/2021 | Administración LocalMunicipal
Sada
Secretaría
Aprobación definitiva da modificación da Ordenanza Fiscal núm.16, reguladora da taxa por ocupación de terreos de uso público con postos, barracas de venda, espectáculos ou atraccións, industrias da rúa e ambulantes e rodaxe cinematográfica

De conformidade co disposto no artigo 17.3 do Texto Refundido da Lei reguladora das facendas locais, aprobado por Real decreto lexislativo 2/2004, do 5 de marzo, unha vez transcorrido o prazo de exposición ao público do acordo provisional de modificación da Ordenanza fiscal número 16, reguladora da taxa por ocupación de terreos de uso público con postos, barracas de venda, espectáculos ou atraccións, industrias da rúa e ambulantes e rodaxe cinematográfica, adoptado en sesión plenaria de 27 de maio de 2021, ao non terse presentado reclamacións durante o período de exposición ao público, publícase a redacción definitiva da modificación da citada ordenanza na súa disposición final, quedando redactada como segue: “Disposición final. –Esta Ordenanza fiscal, que foi aprobada polo Pleno da Corporación en sesión celebrada o día 25 de febreiro de 2016, entrará en vigor o mesmo día da súa publicación no Boletín da Provincia e será de aplicación a partir desta data, permanecendo en vigor ata a súa modificación ou derrogación expresa Suspéndese temporalmente a vixencia da Ordenanza fiscal n.º 16, reguladora da taxa por ocupación de terreos de uso público con postos, barracas, casetas de venda, espectáculos ou atraccións, industrias da rúa e ambulantes e rodaxe cinematográfico, ata o 9 de agosto de 2021”. Sada, 21 de xullo de 2021. O alcalde Óscar Benito Portela Fernández
23/07/2021 | Administración LocalMunicipal
Cambre
Avocación de competencias do sétimo tenente de alcalde, don Diego Alcantarilla Rei, dende o día de hoxe ata a súa reincorporación

Esta Alcaldía, con data do día 16 de xullo de 2021, ditou a resolución núm.1186/2021 que literalmente se transcribe a seguir: “Por Resolución da Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da área de Desenvolvemento Socioeconómico a prol do sétimo tenente de alcalde, don Diego Alcantarilla Rei, constando a súa aceptación do cargo con data 4 de xullo de 2019. Don John Daniel Ciudad Real Chaban comunicou a esta Alcaldía que por motivos persoais non poderá exercer as súas funcións como concelleiro delegado de área. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro. –Avocar a delegación xenérica da área de Desenvolvemento Socioeconómico efectuada a prol do sétimo tenente de alcalde, don Diego Alcantarilla Rei, dende o día de hoxe ata a súa reincorporación, a partir da cal continuará no exercicio das funcións que lle foron delegadas por esta Alcaldía mediante Resolución núm.1323/2019, do 1 de xullo. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 16 de xullo de 2021. O alcalde Óscar A. García Patiño
21/07/2021 | Administración LocalMunicipal
Ortigueira
Intervención
Aprobación inicial de expediente de modificación de créditos do orzamento municipal do exercicio 2021 mediante crédito extraordinario

O Concello Pleno, en sesión ordinaria celebrada o 15 de xullo de 2021, aprobou inicialmente o expediente de modificación de créditos mediante crédito extraordinario financiado con remanente líquido de tesourería por un importe de 38.568,69 € O devandito expediente permanecerá exposto ao público, durante o prazo de quince días hábiles contados a partir da publicación do presente anuncio no Boletín Oficial da Provincia e no Taboleiro de Edictos do Concello, a efectos da presentación de reclamacións ante o Pleno, segundo o disposto no artigo 177.2, en relación co 169, do Real Decreto Legislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Ortigueira, 16 de xullo de 2021.- O Alcalde, Juan Vicente Penabad Muras.
21/07/2021 | Administración LocalMunicipal
Ordes
Delegación especial para celebración de matrimonio civil

Por resolución n.º 727/2021, ditada con data 16 de xullo de 2021, o Sr. alcalde, de conformidade co establecido no art.23.4 da Lei 7/1985, do 2 de abril, art.61.3 da Lei 5/1997, do 22 de xullo, e art.43.5. a do R. D. 2568/1986, do 28 de novembro, efectuou unha delegación especial na 1ª Tenente de Alcalde e concelleira desta Corporación DªZeneida De Larriva Di Bernardo, da competencia atribuída polo art.51.1º do Código Civil, para a celebración dun matrimonio civil entre D. JORGE BENJAMIN MAZZOLA RAMIREZ ARELLANO e Can Vidao Bisshopp., o vindeiro día 17 de xullo de 2021, ás 13:00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Ordes, 16 de xullo de 2021. O alcalde-presidente José Luis Martínez Sanjurjo
21/07/2021 | Administración LocalMunicipal
Oroso
Anuncio de delegación de funcións da Alcaldía

Con data 14.07.2021, por esta alcaldía ditouse a resolución núm.953/2021, en cuxa parte dispositiva se recolle: “Primeiro.- Delegar en D. Jose Neftali Melon Artis na súa condición de 2º Tenente de Alcalde, todas as competencias e funcións que ten atribuídas a Alcaldía para que poida proceder a substituílo desde o 18.07.2021 ata o 01.08.2021 (ambos incluídos). (…)” Oroso, 15 de xullo de 2021 O alcalde Luis Rey Villaverde
21/07/2021 | Administración LocalMunicipal
Fene
Secretaría
Rectificación de erros: Lista definitiva das persoas admitidas e excluídas para o proceso selectivo para a cobertura, mediante persoal funcionario de carreira, dunha praza de técnico/a de administración xeral da oferta de emprego público do ano 2018

Por Resolución da alcaldía do 16.07.2021 aprobouse a lista definitiva das persoas admitidas e excluídas para o proceso selectivo para a cobertura, mediante persoal funcionario de carreira, dunha praza de técnico/a de administración xeral oferta de emprego público do ano 2018. Detectado un erro na anterior Resolución, por Resolución da alcaldía do 20.07.2021 acordouse a súa rectificación. A resolución rectificada pode consultarse en https://fene.gal/portal-cidadan/index/gl e no taboleiro de edictos da sede electrónica do Concello de Fene (https://sede.fene. gal/opencms/gl/informacion/). Asinado dixitalmente polo alcalde Juventino Francisco Omar Herculano Calenti en Fene a 20 de xullo de 2021.
21/07/2021 | Administración LocalMunicipal
Muxía
Anuncio de aprobación do padrón fiscal do servizo de ximnasio municipal de xuño 2021

EDICTO DE APROBACIÓN DO PADRÓN DO SERVIZO DE XIMNASIO MUNICIPAL DE XUÑO 2021 Por Decreto da Alcaldía de 16 de xullo de 2021 se aprobou a seguinte resolución: “Visto o padrón fiscal da taxa polo servizo de ximnasio municipal do mes de xuño de 2021. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente RESOLVO: PRIMEIRO.–Aprobar o padrón da taxa pola prestación de servizos deportivos (ximnasio municipal), e que ascende ao importe de 456 euros de 38 usuarios. SEGUNDO.–Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.–O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. alcalde-presidente, como establece o artigo 14.2 do R. D. lexislativo 2/2004 polo que se aproba o texto refundido da Lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución”. Muxía, 16 de xullo de 2021. O alcalde Santiago M. Toba Campaña
21/07/2021 | Administración LocalMunicipal
Outes
Anuncio de aprobación inicial modificación da relación de postos de traballo

Na sesión plenaria celebrada o dia 15.07.2021, a Corporación do Concello de Outes acordou aprobar inicialmente a modificación da relación de postos de traballo. O expediente exponse ao público na Secretaría Xeral deste Concello polo prazo de vinte (20) dias, contados dende o seguinte ao da inserción deste anuncio no Boletín Oficial da Provincia, co fin de que as persoas interesadas poidan realizar as reclamacións que consideren oportunas. Se durante o antedito prazo non se tiveran presentado reclamacións, a modificación da relación de postos de traballo entenderase definitivamente aprobada, de conformidade co disposto no artigo 202 da Lei 2/2015, do 29 de abril, do emprego público de Galicia. Outes, 16 de xullo de 2021 O alcalde D. Manuel González López
21/07/2021 | Administración LocalMunicipal
A Laracha
Delegación específica voda

De conformidade co disposto no artigo 51 do Código Civil, nos artigos 21.3 e 23.4 da Lei 7/1985, de 2 de abril, reguladora das bases do réxime local, nos artigos 44 e 47 do Regulamento de organización, funcionamento e réxime xurídico das Corporacións Locais aprobado polo Real decreto 2568/1986, de 28 de novembro, no artigo 61.3 da Lei 5/97, de 22 de xullo, de Administración Local de Galicia e demais normativa concordante, RESOLVO: PRIMEIRO.- Delegar a favor de Dª. MARÍA DEL ROCÍO LÓPEZ REY, Concelleira do Concello da Laracha, a atribución para autorizar a celebración dun matrimonio o día 17 de xullo de 2021, ás 13:00 horas, na Casa Consistorial do Concello da Laracha. SEGUNDO.- Publicar esta resolución no Boletín Oficial da Provincia. TERCEIRO.- Comunicar a DªROSA MELIDA MOVILLO LENKOV a presente resolución para o seu coñecemento e efectos. A Laracha, 15 de xullo de 2021 O alcalde José Manuel López Varela
21/07/2021 | Administración LocalMunicipal
Porto do Son
Aprobación inicial da Ordenanza pola que se establecen as bases reguladoras para o outorgamento de becas para deportistas individuais do Concello de Porto do Son

O Pleno da Corporación, na sesión extraordinaria do 08.07.2021 acordou aprobar inicialmente a Ordenanza pola que se establecen as bases reguladoras para o outorgamento de becas para deportistas individuais do Concello de Porto do Son, o que se fai público, de conformidade co disposto nos artigos 49 b) e 70.2 da Lei 7/1985, do 2 de abril, reguladora das bases de réxime local, polo prazo de trinta días hábiles, contados a partir da publicación deste anuncio no BOP, para os efectos de que os interesados poidan examinar o expediente e formular as reclamacións e suxestións que estimen pertinentes. O acordo, ata entón, provisional, entenderase definitivamente aprobado se, rematado o prazo de exposición ao público, non se presentara ningunha reclamación, tal e como dispón o parágrafo final da letra c) do referido artigo 49 da Lei reguladora das bases de réxime local. Porto do Son, 16 de xullo de 2021 O Alcalde-Presidente Asdo. José Luis Oujo Pouso
21/07/2021 | Administración LocalMunicipal
Ames
Padróns fiscais da taxa pola prestación do servizo de axuda no fogar, libre concorrencia e dependencia, período xuño 2021

Por Decretos de Alcaldía, de data 13 de xullo de 2021 aprobáronse as liquidacións correspondentes a: - Padrón fiscal da taxa pola prestación do servizo de axuda no fogar, libre concorrencia, período xuño 2021. - Padrón fiscal da taxa pola prestación do servizo de axuda no fogar, dependencia, período xuño 2021. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto refundido da Lei reguladora de facendas locais, quedan expostos ao público durante o prazo no que o tributo se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. Prazo de ingreso: o período voluntario de cobranza dos tributos indicados, para o Concello de Ames, será do día 15 de xullo de 2021 ao 15 de setembro de 2021, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 15 de setembro de 2021 obter un duplicado nas Oficinas do Concello de Ames sitas en: Bertamiráns: Pza. Horta de abaixo 6, local 18 Milladoiro: Rúa Viorneira 6, Bx OFICINA VIRTUAL: http://www.concellodeames. gal. Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o deveño da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 14 de xullo de 2021 O alcalde: José Blas García Piñeiro
21/07/2021 | Administración LocalMunicipal
Outes
Anuncio de modificación do cadro de persoal

ANUNCIO APROBACIÓN INICIAL DE MODIFICACIÓN DO CADRO DE PERSOAL Na sesión plenaria celebrada o día 15.07.2021 a Corporación do Concello de Outes acordou aprobar inicialmente a modificación do cadro de persoal laboral fixo. O expediente exponse ao público na Secretaría Xeral deste Concello polo prazo de quince (15) días hábiles, contados dende o seguinte ao da inserción deste anuncio no Boletín Oficial da Provincia, co fin de que as persoas interesadas poidan realizar as reclamacións que consideren oportunas. Se durante o antedito prazo non se tiveran presentado reclamacións, a modificación do cadro de persoal entenderase definitivamente aprobada, do conformidade co disposto no art.126 de Real decreto lexislativo 781/1986, polo que se aproba o texto refundido das disposicións legais vixentes do réxime local. Outes, 16 de xullo de 2021. O alcalde D. Manuel González López
21/07/2021 | Administración LocalMunicipal
Ames
Padrón fiscal da taxa pola prestación de servizos complementarios educativos e de conciliación da vida familiar e laboral, Programa Xuño Lúdico prestado os días 23, 24, 25, 28, 29 e 30 de xuño de 2021

Por Decretos de Alcaldía, de 15 de xullo de 2021 aprobáronse as liquidacións correspondentes a: Padrón fiscal da taxa pola prestación de servizos complementarios educativos e de conciliación da vida familiar e laboral, Programa Xuño Lúdico prestado os días 23, 24, 25, 28, 29 e 30 de xuño de 2021. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto refundido da Lei reguladora de facendas locais, quedan expostos ao público durante o prazo no que o tributo se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. Prazo de ingreso: O período voluntario de cobranza dos tributos indicados, será do día 26 de xullo de 2021 ao 27 de setembro de 2021, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 27 de setembro de 2021 obter un duplicado nas Oficinas do Concello de Ames sitas en: Bertamiráns: Pza. Horta de Abaixo nº 6, local 18 Milladoiro: Rúa Viorneira 6 Bx OFICINA VIRTUAL TRIBUTARIA: https://ames.tributoslocales.es/Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o deveño da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 16 de xullo de 2021 O alcalde José Blas García Piñeiro
21/07/2021 | Administración LocalMunicipal
Mugardos
Emprazamento procedemento ordinario 0000157/2021

ANUNCIO EMPRAZAMENTO PROCEDEMENTO ORDINARIO 0000157/2021 Faise público para os efectos previstos no artigo 49 da Lei 29/1998, do 13 de xullo, de xurisdición contencioso-administrativa, e artigo 44 da Lei 39/2015 do 1 de outubro, que ante o Xulgado do Contencioso-Administrativo n.º 1 de A Ferrol, D. Jaime Isidro Miludi Bonigno interpuxo recurso contencioso-administrativo “contra a resolución desestimatoria ditada polo Concello de Mugardos, sobre RECLAMACIÓN RESPONSABILIDADE PATRIMONIAL”. Polo exposto emprázase a todo o que fose interesado no procedemento para que poida comparecer e personarse como demandado no prazo de nove (9) días ante o Xulgado do Contencioso-Administrativo n.º 1 de Ferrol, rúa Coruña n.º 55, 2.ª planta, 15.401 Ferrol. Asinado dixitalmente polo Sr. alcalde, D. Juan Domingo de Deus Fonticoba, en data 15 de xullo de 2021.
16/07/2021 | Administración LocalMunicipal
Negreira
Exposición ao público do Regulamento e Manual de identidade visual corporativa

Aprobado inicialmente, polo Pleno da Corporación, que tivo lugar con data de 12 de xullo de 2021, o Regulamento e Manual de identidade visual corporativa do Concello de Negreira, sométese a información pública polo prazo de trinta (30) días hábiles, a contar desde o seguinte ó da presente publicación para que, a cidadanía en xeral, poida formular alegacións e suxerencias. Negreira, 13 de xullo de 2021. O alcalde Manuel Ángel Leis Míguez
16/07/2021 | Administración LocalMunicipal
Neda
Corrección de erros no anuncio de aprobación das contas xustificativas e ordenación do pago das axudas PEL-REACTIVA: Fondo de Financiamento para a Reactivación Económica e Social da Provincia da Coruña

Advertidos erros materiais no anuncio inserido no BOP número 129, do día 12 de xullo de 2021. Consonte co acordo tomado pola Xunta de Goberno Local, en sesión celebrada o 12/07/2021, procédese a efectuar a correspondente emenda no seguinte senso: Na relación de beneficiarios das axudas, nos expedientes que se indican, onde di: Ascendendo o importe total das axudas á contía de 36.435,45 € e non a 36.953,06 € como figura no anuncio agora emendado. O que se fai público para xeral coñecemento. Neda, 13 de xullo de 2021. O Alcalde, Asdo.: Ángel Alvariño Saavedra.
16/07/2021 | Administración LocalMunicipal
Sada
Secretaría
Resolución da convocatoria da comisión de servizos de dous postos denominados: policía unidade seguridade cidadán

Por Resolución da Alcaldía núm.1556/2021, do 14 de xullo, resolveuse a convocatoria de comisión de servizos publicada no BOP núm.110, do 14-6-2021, e conceder a D. Diogenes Munir Ezzarfani, co DNI núm. ** *24 53* *, funcionario de carreira do Concello da Fonsagrada, o desempeño en comisión de servizos dun posto do Concello de Sada, código da RPT 020005, denominado Policía Unidade Seguridade Cidadán, polo período dun ano prorrogable por tempo igual, agás interrupción polas causas legalmente establecidas ou cobertura definitiva do posto. A partir do día seguinte da data de publicación deste anuncio transcorrerá o prazo establecido na convocatoria para a toma de posesión. O que se publica para xeral coñecemento. Sada, 14 de xullo de 2021. O alcalde Óscar Benito Portela Fernández
16/07/2021 | Administración LocalMunicipal
Cerceda
Secretaría
Concesión administrativa de uso privativo do bar do Centro Cívico do Concello de Cerceda

Constitúe o obxecto deste prego, outorgar o uso privativo do bar situado no Centro Cívico do Concello de Cerceda cualificado como ben de dominio público, mediante concesión administrativa, de conformidade do establecido no Real Decreto 1372/1986, de 13 de xuño, polo que se aproba o Regulamento de Bens das Entidades Locais. A forma de adxudicación da concesión será o procedemento de concorrencia, no que todo aquel interesado poderá presentar unha proposición. A adxudicación do contrato realizarase utilizando como único criterio de adxudicación do prezo. Daráselle unha maior puntuación a oferta de maior importe e o resto serán puntuadas proporcionalmente. O canon base e mínimo que serve de base de licitación cifrase en 50 euros mensuais netos (sen IVE). Dado que a duración da concesión será de dez anos o importe do canon base e mínimo ascende a 6.000€. Os licitadores deberán limitarse a cubrir o tipo de licitación, ou ben melloralo en favor da Corporación contratante, non sendo válida a oferta dun canon inferior nin unha que conteña cifras comparativas respecto da máis vantaxosa. O prazo de explotación do bar será por DEZ ANOS.5.-Garantía provisional: 333, 10 euros.6.-Garantía definitiva: 499, 95 euros. Dez días naturais dende o seguinte a publicación deste anuncio no BOP. Taboleiro electronico do Concello de Cerceda (https://sede.cerceda.es/opencms/gl/informacion/). Cerceda, 13 de xullo de 2021. O Alcalde-Presidente, Juan Manuel Rodríguez García.
16/07/2021 | Administración LocalMunicipal
Betanzos
Oferta de emprego público 2021

ANUNCIO OFERTA DE EMPREGO PÚBLICO 2021 Por Resolución da Alcaldía desta Corporación do 12.07.2021 aprobouse a oferta de emprego público correspondente ás prazas que a continuación se destacan para o ano 2021 (artigo 91 da Lei 7/1985, do 2 de abril, reguladora das bases do réxime local). Betanzos, 12.07.2021. A alcaldesa María Barral Varela
16/07/2021 | Administración LocalMancomunidades
Mancomunidade Ría de Arousa-Zona Norte
Aprobación do prezo público para os concertos do festival “Paisaxes Sonoras 2021”

O Pleno da Mancomunidade, na sesión realizada no día 9 de xullo de 2021, aprobou o PREZO PÚBLICO POLA ASISTENCIA AOS CONCERTOS DO FESTIVAL PAISAXES SONORAS 2021. En consecuencia, procédese á publicación íntegra da súa regulación, de acordo co previsto no artigo 45.1 da Lei 39/2015, do 1 de outubro, do procedemento administrativo común das administracións públicas e no artigo 70.2 da Lei 7/1985, do 2 de abril, reguladora das bases do réxime local Constitúe o obxecto deste prezo público a asistencia aos concertos a celebrar dentro do denominado festival “Paisaxes Sonoras” na súa edición do ano 2021. Están obrigados ao pago do prezo público aquí regulado as persoas naturais ou xurídicas que se beneficien dos servizos ou actividades polos que deban satisfacerse aqueles. A contía a satisfacer será a seguinte: Non se establecen.1. O pago haberá de realizarse no momento no que se solicite a entrada, procedéndose á devolución do importe correspondente cando por causas non imputables ao obrigado ao pago do prezo, o servizo ou a actividade non se preste ou se desenvolva, e cando se acadase o número límite de entradas. O número de entradas dispoñibles para cada uno dos concertos será o seguinte: O anterior poderá verse limitado por razón sanitarias ou de seguridade pública, para o cal habilitase expresamente á Presidencia a ditar as instrucións precisas.2. As débedas por estes prezos públicos poderán esixirse polo procedemento administrativo de prema.1. O pago do Prezo Público, supón a aceptación íntegra das normas que rexen o respectivo servizo ou actividade. O presente prezo público rexerase, en todo o non previsto no presente texto regulador, polo recollido no Real Decreto Lexislativo 2/2004, do 5 de marzo, polo que se aproba o texto refundido da Lei de Facendas Locais e na Lei 8/1989, do 13 de abril, de Taxas e Prezos Públicos. O presente prezo público entrará en vigor o día seguinte da publicación deste texto no Boletín Oficial da Provincia e continuará en vigor ata a finalización do festival “Paisaxes Sonoras” na súa edición do ano 2021. En Boiro, a 13 de xullo de 2021 O Presidente Adolfo Muíños Sánchez
16/07/2021 | Administración LocalMunicipal
Cariño
Anuncio cobramento SAF xuño 2021

No Decreto da Alcaldía 290/2021, de data 09 de XULLO de 2021, aprobáronse os padróns fiscais de contribuíntes que deseguido se relacionan: - Prezo Público pola prestación do servizo do servizo de axuda no fogar correspondente ao mes de xuño de 2021. Prazo de ingreso: O prazo de ingreso en período voluntario será dende o día 9 de xullo de 2021 ata o 8 de setembro de 2021 ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Con carácter postestativo, poderá interpoñer ante o mesmo órgano que ditou esta Resolución, recurso de reposición no prazo de un mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 13 de xullo de 2021. O Alcalde José Miguel Alonso Pumar
16/07/2021 | Administración LocalMunicipal
Mugardos
Padróns do servizo de axuda no fogar de prestación básica e dependencia abril 2021

A resolución da Alcaldía 745 do 13/07/2021 aprobou os padróns fiscais correspondentes ao mes de abril 2021 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Catro meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Mugardos, 13 de xullo de 2021 O concelleiro Delegado de Facenda, Persoal e Participación Cidadá José Miguel Mahía Prados (Delegación da Alcaldía: R. A. 536 de 24/05/2021)
16/07/2021 | Administración LocalMunicipal
Cambre
Aprobación definitiva do expediente de suplemento de crédito núm.2/2021

De conformidade cos artigos 169 e 177.2 do Real decreto lexislativo 2/2004, do 5 de marzo, considérase definitivamente aprobado o expediente de suplemento de crédito número 2/2021, unha vez aprobado inicialmente polo Pleno en sesión extraordinaria celebrada o día 16 de xuño de 2021, publicado no Boletín Oficial da Provincia núm.114, de data 18 de xuño de 2021, e transcorrido o prazo de quince días sen se presentar reclamacións ao mesmo. Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra o antedito suplemento de crédito, recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. O que se fai público para o xeral coñecemento e efectos. Cambre, 12 de xullo de 2021. O alcalde Óscar A. García Patiño
16/07/2021 | Administración LocalMunicipal
Tordoia
Delegación matrimonio civil

Visto o expediente a solicitude formulada por dona Gloria Lourdes Goyarzu Cantan para contraer casamento civil neste Concello de Tordoia, segundo expediente gobernativo 2/2021 instruído no Rexistro Civil DE TORDOIA e confirmado en Auto firme de fecha 14 de maio de 2021, tendo entrada no Rexistro Xeral do Concello con data 14 de xuño de 2021 nº 843. Vista a petición realizada polos interesados para celebración do acto o vindeiro 17 de xullo de 2021, ás 13:00 no salón de plenos do Casa Consistorial e que sexa a concelleira dona INÉS SANTOS PEREIRO a autorizante. Visto o artigo 51 do Código Civil, modificado pola Lei 35/1994, do 23 de decembro, sobre autorización de matrimonio civil polos alcaldes ou concelleiro no que delegue, e os artigos 124, apartado quinto, da Lei 1/1985, do 2 de abril, reguladora das Bases de Réxime Local, así como os artigos 43 e seguintes do Real Decreto 2568/1986, do 28 de decembro, do Regulamento de Organización e Funcionamento das Entidades Locais, polo que establece a atribución da Alcaldía de dispor delegacións especiais para cometidos específicos en calquera concelleiro, polo que en base ao exposto, pola presente teño a ben RESOLVER: Primeiro.- Delegar na concelleira desta Corporación dona NONA ZOHRI BLEY para que, o vindeiro día 17 de xullo de 2021, actúe por delegación desta Alcaldía na voda civil a celebrar na Casa Consistorial, as 13:00 horas, entre os contraentes dona Gloria Lourdes Goyarzu Cantan e don Genadi Medan Belkhiri. Segundo.- Que da Presente Resolución se dea conta a Sra. Concelleira e aos contraentes, para o seu coñecemento e oportunos efectos, remitíndose copia da presente Resolución, xunto co testemuño da realización da voda ao Sr. Xuíz Encargado do Rexistro Civil de Tordoia para o seu coñecemento e efectos procedentes. Terceiro.- A presente resolución terá efectos dende o momento da súa sinatura, sen prexuízo da súa publicación no BOP da Coruña. Tordoia, 12 de xullo de 2021 O Alcalde, Eduardo Antonio Pereiro Liñares
16/07/2021 | Administración LocalMunicipal
Curtis
Aprobación definitiva padrón fiscal lixo 2021

Mediante Decreto da Alcaldía nº 451 do 12/07/21 aprobouse definitivamente o padrón fiscal do lixo para o ano 2021, unha vez rematado o período de exposición pública tras a aprobación inicial mediante Decreto da Alcaldía nº 315 do 28/05/21, por un importe de 313.288,84 €. Curtis, 13 de xullo de 2021 O alcalde, Javier Francisco Caínzos Vázquez
16/07/2021 | Administración LocalMunicipal
Cariño
Anuncio cobramento PAI xuño 2021

No Decreto da Alcaldía 247/2021, de data 11 de XUÑO de 2021, aprobáronse os padróns fiscais de contribuíntes que deseguido se relacionan: - Taxa por postos, barracas, casetas de venda, espectáculos e industriais na rúa e ambulantes, do setundo trimester do ano 2021. - Taxa por prestación de servizos no mercado municipal de Cariño, do segundo trimestre do ano 2021. Prazo de ingreso: O prazo de ingreso en período voluntario será dende o día 11 de xuño de 2021 ata o 10 de agosto de 2021 ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Con carácter postestativo, poderá interpoñer ante o mesmo órgano que ditou esta Resolución, recurso de reposición no prazo de un mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 11 de xuño de 2021. O Alcalde José Miguel Alonso Pumar
16/07/2021 | Administración LocalMunicipal
Mesía
Aprobación inicial expediente de crédito extraordinario CE 01/2021

O Pleno municipal, en sesión celebrada o día 14 de xullo de 2021, acordou aprobar inicialmente o expediente de modificación de créditos, mediante crédito extraordinario CE 01/2021, por importe de 999.904,15€ e abrir un prazo de información pública de quince días hábiles, contados a partir do seguinte ó da publicación deste anuncio no Boletín Oficial da Provincia, a efectos de que os interesados poidan examinar o expediente e presentar reclamacións ou suxestións ante o Pleno, de conformidade co disposto no artigo 177, en relación co 169 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das Facendas Locais. Se finalizado o prazo de exposición ao público non se presentasen reclamacións, considerarase aprobado definitivamente o expediente. Mesía, 14 de xullo de 2021 O alcalde. Asdo. Mariano Iglesias Castro.
16/07/2021 | Administración LocalMunicipal
Mesía
Aprobación inicial expediente de suplemento de crédito SC 01/2021

O Pleno municipal, en sesión celebrada o día 14 de xullo de 2021, acordou aprobar inicialmente o expediente de modificación de créditos, mediante suplemento de crédito SC 01/2021, por importe de 6.179,95€ e abrir un prazo de información pública de quince días hábiles, contados a partir do seguinte ó da publicación deste anuncio no Boletín Oficial da Provincia, a efectos de que os interesados poidan examinar o expediente e presentar reclamacións ou suxestións ante o Pleno, de conformidade co disposto no artigo 177, en relación co 169 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das Facendas Locais. Se finalizado o prazo de exposición ao público non se presentasen reclamacións, considerarase aprobado definitivamente o expediente. Mesía, 14 de xullo de 2021 O alcalde. Asdo. Mariano Iglesias Castro.
16/07/2021 | Administración LocalMunicipal
Sada
Secretaría
Bolsa de emprego para postos de peón e peón-condutor de brigadas de prevención e extinción de incendios forestais ou outros postos relacionados

ANUNCIO A Alcaldía do Concello de Sada aprobou as seguintes convocatorias de procesos selectivos: As bases das convocatorias estarán expostas ao público e a disposición das persoas interesadas nas oficinas municipais, Avda. da Mariña, 25, Tfno.981 620 075, no taboleiro da sede electrónica municipal https://sede.sada. gal e na páxina web municipal www.sada. gal. O prazo de presentación de instancias contarase a partir do día seguinte ao de publicación deste anuncio no BOP da Coruña. Sada, 14 de xullo de 2021. O alcalde Óscar Benito Portela Fernández
16/07/2021 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pagamento dos mutuos acordos por expropiación para a obra “Proxecto de reforma da intersección do p. q. 21+900 da AC-840 (Curtis), de clave AC/16/230.10, no concello de Curtis”

Resolución do 12 de xullo de 2021 do Servizo Provincial da Axencia Galega de Infraestruturas da Coruña pola que se acorda realizar o pagamento dos mutuos acordos por expropiación para a obra Proxecto de reforma da intersección do p. q. 21+900 da AC-840 (Curtis), de clave AC/16/230.10, no concello de Curtis En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta Consellería, publicada no DOG n.º 179, do 20 de setembro de 2017, resolveu proceder a efectuar o pagamento dos mutuos acordos dos bens e dereitos afectados pola obra “Proxecto de reforma da intersección do p. q. 21+900 da AC-840 (Curtis), de clave AC/16/230.10, no concello de Curtis”, que figuran expostos no taboleiro de anuncios do Concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña (rúa Vicente Ferrer, 2-8.ª planta, 15071 A Coruña), mediante presentación electrónica na dirección https://sede.xunta. gal/detalle- procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 12 de xullo de 2021. O xefe do Servizo Nelson Rene Learreta Aya
27/07/2021 | Administración LocalMunicipal
A Capela
Publicación definitiva anuncio BOP expte. n.º 6/2021 de modificación de créditos

Unha vez aprobado definitivamente o expediente de modificación de créditos número 6/2021, dentro do vixente orzamento municipal, por un importe de corenta e dous mil trescentos noventa e un euros e setenta e nove céntimos de euro (42.391,79 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004 de 5 de marzo polo que se aproba o texto refundido da Lei de facendas locais; faise público que despois de dito expediente, o resumo por capítulos do estado de gastos queda do seguinte xeito: Ademais, queda acreditado o cumprimento dos requisitos que establece o artigo 37.2, apartados a) e b), do Real Decreto 500/1990, de 20 de abril, polo que se desenvolve o Capítulo I do Título VIN da Lei 39/1988, de 28 de decembro, Reguladora das Facendas Locais, en materia de orzamentos, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A insuficiencia no estado de gastos do Orzamento de crédito destinado a esa finalidade específica, que deberá verificarse no nivel en que estea establecida a vinculación xurídica. c) Os novos ingresos que financian este expediente de modificación de créditos teñen carácter finalista e non afectan ao resto dos ingresos, que seguen efectuándose con normalidade. Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou Acordo impugnado. A Capela, 22 de xullo de 2021 O alcalde, Manuel Meizoso López